LV Eiropas Savienības Oficiālais Vēstnesis C 182/23

Pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

2014/C 182/08

Šī publikācija dod tiesības izteikt iebildumus pret pieteikumu atbilstīgi Eiropas Parlamenta un Padomes Regulas (EK) Nr. 1151/2012 (1) 51. pantam.

GROZĪJUMU PIETEIKUMS

PADOMES REGULA (EK) Nr. 510/2006

par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2)

GROZĪJUMU PIETEIKUMS SASKAŅĀ AR 9. PANTU

EKSTRA DEVIŠKO OLJČNO OLJE SLOVENSKE ISTRE

EK Nr.: SI-PDO-0105-01145 – 08.08.2013.

AĢIN ( ) ACVN ( X )

1. Produkta specifikācijas punkts, uz kuru attiecas grozījums

—

☐

—

☒

—

☐

—

☐

—

☒

—

☐

—

☒

—

☐

—

☐

2. Grozījuma(-u) veids

—

☒

—

☐

—

☐

—

☐

3. Grozījums(-i)

3.1. Produkta apraksts

Produkta aprakstā ir pievienots šāds teikums: “Istrska belica daļai jābūt vismaz 30 %.” Šis teikums jau ir minēts spēkā esošajā specifikācijā, taču tā nav kopsavilkumā.

Noteikti jauni, precīzāki rādītāji, kas nodrošina olīveļļas kvalitāti, proti:

— skābums (brīvo taukskābju saturs) masas procentos, kas izteikts kā oleīnskābe, ≤ 0,3,

— K232 ≤ 2,3,

— K268 ≤ 0,2,

— kopējais biofenolu saturs mg/kg, pielietojot augstas izšķirtspējas šķidruma hromatogrāfijas metodi (HPLC), ≥ 150,

— organoleptiskā novērtēšana ≥ 7,

— augļainuma mediāna lielāka par 2.

3.2. Ražošanas metode

Lai uzlabotu galaprodukta kvalitāti, ir noteikti stingrāki kritēriji attiecībā uz laikposmu no novākšanas līdz pārstrādei: laikposms ir samazināts no 48 stundām uz 24 stundām.

3.3. Marķēšana

Kopsavilkumā un specifikācijā ir svītrots šāds teikums: “Lai nodrošinātu izsekojamību, ražotāju grupa nodrošina etiķeti, kurā norādīts sērijas numurs, kas atbilst ar cilmes vietas nosaukumu apzīmētās olīveļļas ražotāju reģistram.” Ikviens Ekstra deviško oljčno olje Slovenske Istre ražotājs neatkarīgi no tā, vai viņš ir vai nav grupas dalībnieks, drīkst ražot olīveļļu, kas jāsertificē. Tiem Ekstra deviško oljčno olje Slovenske Istre ražotājiem, kuri nav grupas locekļi, attiecībā uz eļļu pudelēs jāparedz tāds marķējums, kas nepārprotami nodrošina tās izsekojamību.

Marķēšanas noteikumos paredzēts arī tas, ka uz etiķetes jānorāda ražošanas gads.

VIENOTS DOKUMENTS

PADOMES REGULA (EK) Nr. 510/2006

par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (3)

EKSTRA DEVIŠKO OLJČNO OLJE SLOVENSKE ISTRE

EK Nr.: SI-PDO-0105-01145 – 08.08.2013.

AĢIN ( ) ACVN ( X )

1. Nosaukums

Ekstra deviško oljčno olje Slovenske Istre

2. Dalībvalsts vai trešā valsts

Slovēnija

3. Lauksaimniecības produkta vai pārtikas produkta apraksts

3.1. Produkta veids

1.5. Eļļas un tauki (sviests, margarīns, eļļa u. c.)

3.2. Produkta apraksts, uz kuru attiecas 1. punktā minētais nosaukums

Ekstra deviško oljčno olje Slovenske Istre (Istras reģionā Slovēnijā ražoto neapstrādāto augstākā labuma olīveļļu), kuru aizsargā cilmes vietas nosaukums, ražo no Istras reģionā Slovēnijā augošiem olīvkoku augļiem.

Ekstra deviško oljčno olje Slovenske Istre ir paaugstināts oleīnskābes saturs (≥ 72), zems linolskābes saturs (≤ 8,0) un paaugstināts antioksidantu saturs.

Iepildīšanas laikā Ekstra deviško oljčno olje Slovenske Istre jābūt šādiem raksturlielumiem:

skābums (brīvo taukskābju saturs) masas procentos, kas izteikts kā oleīnskābe,

≤ 0,3,

peroksīda skaitlis, kas izteikts mmol O2/kg, ≤ 7,

K232 ≤ 2,3,

K268 ≤ 0,2,

kopējais biofenolu saturs mg/kg, pielietojot augstas izšķirtspējas šķidruma hromatogrāfijas metodi (HPLC), ≥ 150.

Raksturīgs augļainums, kas atgādina olīvas un citus augļus. Eļļai nav organoleptisku nepilnību, un tās vispārējam organoleptiskajam vērtējumam jābūt ≥ 7,0, un augļainības mediānai jābūt lielākai par 2.

3.3. Izejvielas (tikai pārstrādātiem produktiem)

Ekstra deviško oljčno olje Slovenske Istre jāražo no šādu šķirņu olīvkoku olīvām: Istrska belica, Leccino, Buga, Črnica, Maurino, Frantoio un Pendolino, pārējās šķirnes ir pieļautas, nepārsniedzot 20 % proporciju. Istrska belica proporcijai jābūt vismaz 30 %, izņemot gadījumus, kad eļļu ražo no vienas šķirnes, tad tās sastāvā jābūt vismaz 80 % paziņotās šķirnes.

3.4. Dzīvnieku barība (tikai dzīvnieku izcelsmes produktiem)

—

3.5. Īpaši ražošanas posmi, kas jāveic noteiktajā ģeogrāfiskajā apgabalā

Audzēšanai, novākšanai, uzglabāšanai un olīvu eļļas ekstrahēšanai, pārstrādei, glabāšanai, paraugu noņemšanai un Ekstra deviško oljčno olje Slovenske Istre kvalitātes kontrolei pirms iepildīšanas pudelēs jānotiek 4. punktā noteiktajā ģeogrāfiskajā apgabalā.

3.6. Īpaši noteikumi griešanai, rīvēšanai, iepakošanai u. c.

Lai nodrošinātu labāku eļļas ar aizsargāto cilmes vietas nosaukumu Ekstra deviško oljčno olje Slovenske Istre kontroli un izvairītos no iepriekš neapstrādātas eļļas kvalitātes pasliktināšanās pārvadāšanas vai iepildīšanas pudelēs laikā, iepildīšanai pudelēs jānotiek noteiktā ģeogrāfiskā apgabala robežās. Nepiemēroti pārvadāšanas apstākļi (vibrācija, nepiemērota temperatūra, pakļaušana saules starojuma un skābekļa iedarbībai un neatbilstoša uzglabāšana var ievērojami samazināt eļļas kvalitāti, galvenokārt attiecībā uz biofenolu saturu un aromātu. Ja iepildīšana pudelēs notiek ārpus ģeogrāfiskā apgabala, tad sūknēšanas, pārvadāšanas un pārkraušanas darbību skaita palielināšanās un ilgstoša pakļaušana neatbilstošiem klimatiskajiem apstākļiem varētu radīt to olīveļļas raksturīpašību zudumu, kuras minētas 3.2. punktā.

Iepildīšanai atļauts izmantot stikla un metāla traukus, kuru tilpums nepārsniedz piecus litrus. Traukiem jābūt aprīkotiem ar tādu atvēršanas sistēmu, kuru pēc tam, kad tie ir atvērti, vairs nevar noslēgt.

Ir aizliegts jaukt dažādos gados ražotu olīveļļu.

3.7. Īpaši noteikumi marķēšanai

Uz traukiem jābūt etiķetei, kas nepārprotami nodrošina pudelēs iepildītas eļļas izsekojamību. Redzamā vietā jābūt nosaukumam Ekstra deviško oljčno olje Slovenske Istre. Ir jānorāda ražošanas gads.

Tā kā ražošanas temperatūrai obligāti jābūt zemākai par 27 °C, ir atļauta norāde “aukstā spieduma eļļa” vai “pirmā aukstā spieduma eļļa”.

4. Precīza ģeogrāfiskā apgabala definīcija

Ekstra deviško oljčno olje Slovenske Istre ražo Istras reģionā Slovēnijā, kuru norobežo:

— ziemeļos – robeža ar Itāliju,

— rietumos – jūra,

— dienvidos – robeža ar Horvātiju,

— austrumos – Karsta reģiona mala.

5. Saikne ar ģeogrāfisko apgabalu

5.1. Ģeogrāfiskā apgabala specifika

Slovēnijas piekraste atbilst tai Vidusjūras daļai, kur starpkontinentālā jūra visdziļāk iespiežas Centrāleiropā. Apgabala klimats ir submediterāns. Mikroklimatiskie apstākļi izteikti mainās atkarībā no aukstā gaisa spēcīgas ieplūšanas.

Ģeogrāfiskajā apgabalā pūš dažādi tam raksturīgi vēji: bura (auksts un sauss vējš, kas pūš tad, kad debesis ir skaidras, no Austrumadrijas krasta jūras virzienā); jugo (silts un mitrs vējš, kas pūš no austrumiem–dienvidaustrumiem uz dienvidiem–dienvidrietumiem), maestral (piezemes vējš, kas pūš no jūras krasta virzienā) un citi – burin, levant, tramontana un lebič.

Gada vidējais nokrišņu daudzums Istras reģionā Slovēnijā sasniedz 1 000 mm (tostarp sniegs). Veģetācijas periodā (no aprīļa līdz septembrim) Koperas reģionā tiek reģistrēti aptuveni 500 mm nokrišņu lietus veidā.

Istras reģionā Slovēnijā pārsvarā sastopami karbonātu tipa fliši, kurus klāj eitrofiska brūnzeme (bāziskā piesātinājuma līmenis virs 50 %).

Tā kā Istras reģionā Slovēnijā olīvkoku birzis izvietotas galvenokārt zemesgabalos, kuros nevar izmantot olīvu mehānisko novākšanu, tās ar rokām novāc tieši no koka, kas ļauj cik vien iespējams izvairīties no augļu bojāšanas un nodrošināt olīveļļas labāku kvalitāti.

5.2. Produkta specifika

Slovēnijas Istras rajonā ražotajai olīveļļai tai raksturīgās īpašības piešķir Istrska belica olīvu eļļa, ko iegūst, kad olīvas sasniegušas optimālo gatavības pakāpi. Salīdzinājumā ar citām eļļām šajā eļļā ir paaugstināts antioksidantu biofenolu saturs, kas izskaidro to, ka Istrska belica daļai Ekstra deviško oljčno olje Slovenske Istre jābūt vismaz 30 %.

Ekstra deviško oljčno olje Slovenske Istre raksturīgā augļainuma, kas atgādina olīvas un citus augļus, intensitāte ir no vājas līdz vidējai. Augļainuma intensitātes mediāna lielāka par 2. Ekstra deviško oljčno olje Slovenske Istre turklāt ir raksturīga rūgta un pikanta garša.

5.3. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

Slovēnijas Istras reģionā ir olīvu audzēšanai labvēlīgs ģeogrāfiskais novietojums. Jūras tuvums un Vidusjūras klimata ziemeļu daļa rada labvēlīgus apstākļus vietējām šķirnēm, kuras piešķir eļļai tai raksturīgo aromātu, un kurām, pateicoties tam, ka Istrska belica ir ievērojamā proporcijā, ir augsts antioksidantu biofenolu saturs. Arī augsnes īpašības veicina šāda rezultāta sasniegšanu, jo Slovēnijas Istras reģionā sastopami galvenokārt karbonātu tipa fliši, kurus klāj eitrofiska brūnzeme, šāda veida augsnē olīvkoki aug vislabāk.

Eļļas īpašības atkarīgas no klimatiskajiem apstākļiem, šķirnēm un tūlītējas pārstrādes (novākto augļu maksimālais uzglabāšanas laiks ir 24 stundas pēc novākšanas), no pārstrādē pielietotās metodes (aukstā spiede temperatūrā, kas nepārsniedz 27 °C) un no aizsardzības pret kaitēkļiem (integrēta ražošana vai tāda, kas atbilst līdzīgiem standartiem vai bioloģiskā ražošana). Tā kā olīvkokus audzē terasēs, novākšanu nevar veikt mehāniski, ražu novāc ar rokām, kas veicina labāku eļļas kvalitāti (izvairoties no augļu bojāšanas).

Olīveļļas ražošanas tradīcija Slovēnijas Istras reģionā iesākusies senā pagātnē, jo grieķu vēsturnieks Pausanijs (180–115 gadus pirms mūsu ēras) jau darbā “Grieķijas apraksts” 10.32.19. rindkopā minēja Istras olīveļļu. Daudzi avoti, sākot no 1201. gada līdz XVII gs. un mūsdienām, ir saglabāti, tie liecina par olīveļļas ražošanu Slovēnijas Istras reģionā un ražošanas veida attīstību gadsimtu gaitā. Tradicionālās metodes un laika gaitā iegūtās zināšanas vēl joprojām palīdz šajā reģionā iegūt augstas kvalitātes olīveļļu.

Atsauce uz specifikācijas publikāciju

(Regulas (EK) Nr. 510/2006 (4) 5. panta 7.punkts)

http://www.mko.gov.si/fileadmin/mko.gov.si/pageuploads/podrocja/Varna_in_kakovostna_hrana_in_krma/zasciteni_kmetijski_pridelki/Specifikacije/EDOOSI.pdf

(1) OV L 343, 14.12.2012., 1. lpp.

(2) OV L 93, 31.3.2006., 12. lpp. Aizstāta ar Regulu (ES) Nr. 1151/2012

(3) Aizstāta ar Regulu (ES) Nr. 1151/2012.

(4) Skatīt 3. zemsvītras piezīmi.